1995年1月，俄羅斯偵測到向自己發射嘅核彈。
呢個警報傳到總統手上，
而總統要決定反唔反擊，
但當時有一另個系統，
顯示同呢個警報相反嘅情報。
呢個原本被認為
係一輪重大攻擊中嘅第一個導彈，
其實只係一支
研究北極光嘅科研火箭。
呢件事係冷戰之後發生，
但無疑係最接近觸發全球核戰爭
嘅一次事故。
人類發明咗原子彈之後，
史上第一次擁有自我毀滅嘅能力。
自此之後，我地嘅滅絕危機 ——
絕種風險
或者人類文明不可逆轉地崩潰嘅風險
一路上升。
我地絕對有能力減低呢種風險，
但係要咁做，
我地就要明白邊啲活動
會係宜家同將來威脅生存。
人類已經生存咗二千個世紀，
每一個世紀都有
自然形成嘅絕種危機 ——
小行星撞擊、超級火山爆發等等。
生存危機本身難以評估，
因為當我地嘗試
搵出一件事有幾大機會發生，
我地通常會睇下
呢件事以前發生嘅頻率，
但人類滅絕係前所未有。
雖然我地冇辦法準確判斷
自然威脅會造成幾大嘅風險，
專家估計我地滅絕嘅機率
大概係每世紀一萬分之一。
係呢個基線之上，
第一個令機率上升嘅原因就係核武。
核武雖然有眾多危險之處，
但係導致滅絕危機係由於
全球核戰爭可能引致核冬天，
焚燒中嘅城市產生灰燼，
長時間擋住太陽，
令人類賴以維生嘅農作物失收。
我地未經歷過核戰爭，
但我地嘅歷史實在太短，
短到唔知係核戰本來就唔可能發生，
定係我地純粹好彩。
我地亦唔可以斷定
全球核戰造成嘅核冬天，
會唔會嚴重到威脅人類生存。
氣候變化係另一個
增加滅絕風險嘅主要原因。
同核戰一樣，氣候變化
會導致好多可怕嘅後果，
呢啲後果係我地應該盡力避免嘅，
但係未至於導致絕種或者
不可逆轉嘅文明崩潰。
我地預期氣溫會上升攝氏幾度，
但係未完全排除
上升6度甚至10度嘅可能，
因而造成一場前所未有嘅災難。
即使係最差情況，
我地都唔清楚全球暖化
會唔會直接威脅我地嘅生存，
但係佢帶黎嘅混亂，
好可能令我地面對其他滅絕風險時，
變得更加脆弱。
最大嘅風險，
可能來自各種發展中嘅科技。
例如係經過設計嘅大流行病。
大流行病造成
人類歷史中最大嘅災難。
借助生物技術，
我地可以改變同者創造病菌，
令佢地比起自然存生嘅病菌更容易致命。
呢類病菌可以透過生物戰爭
或者研究事故引致大流行。
基因組序列分析同編輯嘅成本降低，
同時更容易取得有潛在危險嘅資訊
好似係已被公開嘅致命病毒基因組，
都令更多人或組織
有能力製造呢類病原體。
另一樣令人擔心嘅
唔配合人嘅價值觀嘅人工智慧。
大部分人工智慧嘅研究員
都認為係今個世紀內，
我地就會發展出
超越全人類嘅人工智慧。
如果我地將智力嘅優勢拱手相讓，
我地就將自己嘅未來
交俾我地創造嘅電腦系統控制。
就算只係以人類最大福祉
作為設計理念，
極為聰明嘅人工智慧
依然有可能威脅我地嘅生存，
只要佢嘅取向同人嘅價值觀
唔係完全一致 ——
呢樣嘢對於眾多科學家黎講
都係極難做得到。
以目前所知，
有啲專家估計人類嘅滅絕風險
超出自然造成嘅背景機率100倍有多。
但實際有幾可能發生，
好大程度取決於人嘅選擇。
因為大部分嘅危險都來自人嘅活動，
係人嘅掌握之內。
如果我地將保障人類將來
作為呢個時代最重要嘅命題，
我地係可以減低呢個風險。
人類能唔能夠
履行使命，
就掌握係我地嘅手中。